Document ID: 31989D0506

KOMISSION PÄÄTÖS,
tehty 18 päivänä heinäkuuta 1989,
risteytettyjen jalostussikojen, niiden siemennesteen, munasolujen ja alkioiden todistuksesta (89/506/ETY)
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon jalostussikoihin sovellettavista kotieläinjalostuksen standardeista 19 päivänä joulukuuta 1988 annetun neuvoston direktiivin 88/661/ETY(1) ja erityisesti sen 9 artiklan sekä 10 artiklan 1 kohdan viidennen luetelmakohdan,
sekä katsoo, että
on tarpeen vahvistaa tiedot, jotka on mainittava todistuksessa; olisi säädettävä todistuksen mallista ja edellytyksistä, joiden mukaan tiedot voidaan merkitä risteytettyjen jalostussikojen, niiden siemennesteen, munasolujen ja alkioiden mukana olevaan asiakirjaan, ja
tämän päätöksen toimenpiteet ovat pysyvän kotieläinjalostusta käsittelevän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Seuraavat tiedot on mainittava risteytettyjen jalostussikojen todistuksessa:
- toimielin, joka on antanut todistuksen,
- rekisteröintinumero,
- todistuksen antopäivä,
- yksilöintijärjestelmä,
- yksilöinti,
- syntymäpäivä,
- geneettinen tyyppi, linja,
- sukupuoli,
- jalostajan nimi ja osoite,
- omistajan nimi ja osoite.
2 artikla
1 Edellä 1 artiklassa säädetyt tiedot voidaan ilmoittaa:
a) liitteessä I olevan todistuksen mallin mukaisesti;
b) risteytetyn jalostussian mukana olevissa asiakirjoissa. Toimivaltaisten viranomaisten on tällöin todistettava, että näissä asiakirjoissa on 1 artiklassa tarkoitetut tiedot seuraavan kaavan mukaisesti:
"Allekirjoittanut todistaa, että nämä asiakirjat sisältävät komission päätöksen 89/506/ETY 1 artiklassa tarkoitetut tiedot."
2 Tiedot samaa sukuperää olevista risteytetyistä jalostussioista, joilla on sama alkuperä ja sama määräpaikka, voidaan antaa yhdessä todistuksessa tai asiakirjassa, joka on eläinlähetyksen mukana. Liitteen 1 todistuksen malli mukautetaan vastaavasti.
3 artikla
Seuraavat tiedot on mainittava risteytettyjen jalostussikojen siemennesteen todistuksessa:
- kaikki 1 artiklassa tarkoitetut tiedot siemennesteen luovuttaneesta karjusta,
- tiedot, joiden avulla voidaan yksilöidä siemenneste, keräyspäivä sekä siemennesteen keräyslaitoksen ja vastaanottajan nimet ja osoitteet.
4 artikla
Edellä 3 artiklassa määrätyt tiedot voidaan ilmoittaa:
1 liitteessä II olevan todistuksen mallin mukaisesti;
2 risteytettyjen jalostussikojen siemennesteen mukana olevissa asiakirjoissa. Toimivaltaisten viranomaisten on tällöin todistettava, että näissä asiakirjoissa on 3 artiklassa tarkoitetut tiedot seuraavan kaavan mukaisesti:
"Allekirjoittanut todistaa, että nämä asiakirjat sisältävät komission päätöksen 89/506/ETY 3 artiklassa tarkoitetut tiedot."
5 artikla
Seuraavat tiedot on mainittava risteytettyjen jalostussikojen munasolujen todistuksessa:
- kaikki 1 artiklassa tarkoitetut tiedot munasolut luovuttaneesta emakosta,
- tiedot, joiden avulla voidaan yksilöidä munasolut, keräyspäivä sekä munasolun keräyslaitoksen ja vastaanottajan nimet ja osoitteet,
jos yhdessä oljessa on useampi kuin yksi munasolu, se on ilmoitettava selvästi. Lisäksi kaikilla munasoluilla on oltava sama polveutuminen.
6 artikla
Edellä 5 artiklassa määrätyt tiedot voidaan ilmoittaa:
1 liitteessä III olevan todistuksen mallin mukaisesti;
2 risteytetyn jalostussian munasolujen mukana olevissa asiakirjoissa. Toimivaltaisten viranomaisten on tällöin todistettava, että näissä asiakirjoissa on 5 artiklassa tarkoitetut tiedot seuraavan kaavan mukaisesti:
"Allekirjoittanut todistaa, että nämä asiakirjat sisältävät komission päätöksen 89/506/ETY 5 artiklassa tarkoitetut tiedot."
7 artikla
Seuraavat tiedot on mainittava risteytettyjen jalostussikojen alkioiden todistuksessa:
- kaikki 1 artiklassa tarkoitetut tiedot alkioiden luovuttajaemakosta ja hedelmöittäjäkarjusta,
- tiedot, joiden avulla voidaan yksilöidä alkiot, siemennys- tai hedelmöityspäivä, keräyspäivä sekä alkioiden keräyslaitoksen ja vastaanottajan nimet ja osoitteet,
jos yhdessä oljessa on useampi kuin yksi alkio, se on ilmoitettava selvästi. Lisäksi kaikilla alkioilla on oltava sama polveutuminen.
8 artikla
Edellä 7 artiklassa määrätyt tiedot voidaan ilmoittaa:
1 liitteessä IV olevan todistuksen mallin mukaisesti;
2 risteytettyjen jalostussikojen alkioiden mukana olevissa asiakirjoissa. Toimivaltaisten viranomaisten on tällöin todistettava, että näissä asiakirjoissa on 7 artiklassa tarkoitetut tiedot seuraavan kaavan mukaisesti:
"Allekirjoittanut todistaa, että nämä asiakirjat sisältävät komission päätöksen 89/506/ETY 7 artiklassa tarkoitetut tiedot."
9 artikla
Tämä päätös on osoitettu kaikille jäsenvaltioille.
Tehty Brysselissä 18 päivänä heinäkuuta 1989.

Labels: 7
6